Tšernobyl

Tšernobyl (ukr. Чорнобиль) on hylätty kaupunki pohjois-Ukrainassa lähellä Valko-Venäjän rajaa. Kaupunki on ollut asumattomana huhtikuusta 1986 siellä sattuneen ydinvoimalaonnettomuuden takia.

Omatoimimatkailu Tšernobylissa on kiellettyä Ukrainan laissa, joten sinne järjestetään vain opastettuja matkoja.

Ymmärrä
Aamuyöllä 26. huhtikuuta 1986 sattui Ukrainan sosialistisessa neuvostotasavallassa sijaitsevassa Tšernobylin ydinvoimalassa historian vakavin ydinvoimaonnettomuus. Ydinreaktori 4 räjähti ja sieltä lensi radioaktiivista ainetta taivaalle tonnikaupalla, josta suurin osa saastutti Valko-Venäjän alueita ja luoteessa olevaa Pripjatin kaupunkia, jonka reunalle on nelosreaktorilta matkaa vain kolme kilometriä. Kaupunki ja sen lähialue on suljettu 30 kilometrin säteellä ja sinne muuttaminen on kielletty, mutta joitain ihmisiä on palannut sinne, pääasiassa vanhuksia. Alueella työskentelee päivittäin noin 8000 työntekijää.

Tule
Matkoja Tšernobyliin järjestää: Kiev majoitus Hostel & Tshernobylin Tours. +380938133959 Ainoa hostelli Kiovassa, että on retkiä Tsernobylin. matkatoimisto on kaikki oikeudelliset asiakirjat tähän matkat turvallisesti ja oikealla tavalla, ja kiertue on halpa ja backpacker ystävällinen. Retkeen sisältyy: Englanti opas, Kiova pick-up ja pudota-off, virkamies Zone kulkulupa, kuljetus ja ruoka / juomat ovat myös mukana

http://kiev-hostels.com/en/tours/chernobyl-tour235.html
 * Ukrcam
 * SoloEast Travel
 * Newlogic ,

Lentokoneella
Lähin lentoasema Tšernobylista on Kiovassa.

Näe

 * Ydinreaktorit — Koko ydinvoimalakompleksia pääsee katselemaan muutaman sadan metrin päästä. Pääkohde on kuitenkin nelosreaktorin suojarakennus, jota pääsee tutkimaan niinkin läheltä kuin 200 metrin päästä. Samalla paikalla on vuonna 2006 pystytetty Tšernobylin tapahtumien 20-vuotismuistomerkki.


 * Pripjatin aavekaupunki, jossa ei asu ketään. Siellä on säilynyt neuvostoaikainen koulu, lastentarha, elokuvateatteri, virastoja, kulttuurikeskus, uima-allas, huvipuisto, hotelli, miliisiasema ja asuintaloja. Rakennukset ovat kuitenkin rapistuneet niin paljon, etteivät kaikki matkatoimistot enää laske matkailijoita sisätiloihin.


 * Hylättyjen ajoneuvojen hautausmaa — Ns. hautausmaa, johon on koottu ajoneuvoja ja helikoptereita, jotka osallistuivat voimalan sulkemiseen. Suuri osa laitteista on myyty romuraudaksi, ja tänne ei ilmeisesti enää vuonna 2008 pääse.


 * Hylättyjen laivojen hautausmaa sijaitsee muutaman muutaman kilometrin kaakkoon voimalaitoksilta. Siellä on saastuneita laivoja, jotka ovat vuosikymmenten saatossa ruostuneet ja enimmäkseen uponneet.

Tee
Katsele silmät ymmyrkäisinä seurauksia siitä, mitä tapahtuu, kun kaikki turvasäännökset kierretään ja sitten vielä suljetaan turvalaitteet, jotka epätoivoisesti yrittävät estää onnettomuutta tapahtumasta.

Osta
Tšernobylissa toimii yksi neuvostotyylinen elintarvikekauppa, josta nokkelimmat matkailijat ostavat itselleen parit oluet seuraavaa ateriaa varten. Katso seuraava kohta.

Syö
Alueelle järjestettävillä turistimatkoilla nautitaan kolmen ruokalajin lounas koko päivän kiertelemisen päätteeksi. Vodka kuitenkin puuttuu, vaikka se muutoin kiinteästi kuuluukin ukrainalaiseen ruokapöytään. Kuitenkin Tšernobylin alue on poikkeus. Siellä ei saa esiintyä päihtyneenä.

Juo
Älä juo vesijohtovettä, saati sitten purojen tai lampien vettä, koska vesi sisältää edelleenkin radioaktiivisia aineita. Älä käytä tällaista vettä edes käsien pesuun, jottet saisi kontaminaatiota.

Nuku
... muualla.

Säteilystä
On hyvä tietää etukäteen hieman säteilystä, että osaa suhteuttaa matkan riskit. Seuraavat luvut perustuvat lokakuussa 2008 tehtyyn matkaan.
 * 1) Säteilyn SI-perusyksikko on Sievert (Sv). Käytössä on myös muita ei-standardeja yksiköitä, kuten rem (1 Sv = 100 rem) ja röntgen (1 Sv = 8.38 röntgen).
 * 2)  1 Sv = 1000 mSv (millisievert). 1 mSv = 1000&mu;Sv (mikrosievert).
 * 3) Säteilyturvakeskuksen maksimisäteilyraja ydinvoimalatyöntekijälle on 20 mSv/vuosi.
 * 4) Säteilytaso Helsingin lentokentällä on Suomelle tyypillinen 0.08 &mu;Sv/h, eli 0.7 mSv/vuosi.
 * 5) Säteilytaso lentomatkalla Kiovaan on lentomatkalle tyypillinen 3.5 &mu;Sv/h, eli melkein 50-kertainen normaaliin säteilytasoon verrattuna.
 * 6) Säteilytaso Kiovassa ja vielä suljetun alueen reunalla on 0.08-0.09 &mu;Sv/h, eli sama kuin Helsingissä, mitä voi pitää hieman yllättävänä tietona.
 * 7) Säteilytaso 200 metrin päässä suojarakennuksesta on 1.7 &mu;Sv/h, joka on puolet tavallisen lentomatkan tasosta. Arvo saattaa kuitenkin vaihdella sen mukaan, kuinka paljon tukkimattomia reikiä suojarakennuksessa kulloinkin on.
 * 8) Säteilytaso retkellä vaihtelee välillä 0.1 ja 10 &mu;Sv/h. Suurimmat säteilytasot voi yleensä mitata paikoista, joissa kulkee vesi, eli sammaleista ja kaivoista. Aivan eri kokoluokkaa olevia tasoja saisi, mikäli tietäisi radioaktiivisen romun hautapaikkoja.
 * 9) Kokonaisannos retkellä, jossa noudatetaan ohjeita, jää vähäisemmäksi kuin kahden tunnin lennolla Helsingistä Kiovaan.

On tärkeää tajuta kontaminaation ja säteilyn ero. Säteily loppuu samalla hetkellä, kun henkilö poistuu säteilylähteen luota, joten siitä on retkillä mahdotonta saada vaarallista annosta. Kontaminaatio sen sijaan on sitä, että saa keuhkojen, suun tai ihon kautta radioaktiivisia hiukkasia kehoonsa. Koska kontaminaatiosta on sitä kerran saatuaan käytännössä mahdotonta päästä eroon, on se paljon vaarallisempaa kuin pelkkä säteily. Tämän takia oppaiden ohjeita asvaltilla pysymisestä ja syömättömyydestä kannattaa noudattaa.

Pysy turvassa
Pripjatin kaupungissa on tavattu suuria paikallisia säteilyarvoja, eikä sinne saa matkustaa ilman Ukrainan hallituksen antamaa lupaa.

Noudata oppaan ja saamasi vastuuvapauspaperin ohjeita siinäkin tapauksessa, että oppaasi tupakoi taukomattomasti ja käy pusikossa sienimetsällä. Poistu alueelta oppaan mukana. Säteilymittari on aina hyvä pitää mukana.

Ota yhteyttä
GSM toimii Tšernobylin alueella normaalisti.

Jatka matkaa

 * Kiova (110 km)
 * Moskova (noin 600 km)
 * Valko-Venäjä (rajalle 16 km)

Tschernobyl Chernobyl Tsjernobyl

Tšernobyl